7. Сыртқы экономикалық қатынастар саласында несиелеуді ұйымдастыру. Несиелік портфельді және несиелік тәуекелдерді басқару
7.1 Корпоративтік клиенттерге берілген несие турлері. Банктердің экспорттық және импорттық операцияларды несиелеу тәртібі. Сыртқы экономикалық қатынастар саласында банктік несиенің түрлері: акцептік несие, акцептік-рамбурстық несие, экспортердің импортерды несиелеуі және импортердың экспортерды несиелеуі. Сыртқы экономикалық қатынастар саласында банктік несиені қамтамасыз ету формалары: коносамент, варрант, тратта, банк депозиттері, тауарларды сақтау жөніндегі қоймалардың қолхаты. Сыртқы экономикалық қатынастарда пайдаланылатын несиелерді қамсыздандыраын және кепілдендіретін Халықаралық экспорттық-импорттық қаржы агенттері. Импортерды және экспортерды несиелеу. Сыртқы экономикалық қызметтерді несиелеу тәртібі. Несие валютасы, валюталық құндылықтарды кепілдікке ала отырып, ұлттық ақша бірлігімен несие беру, валюталық депозиттермен қамтамасыз етілген несиені беру және өтеу тәртібі. Сыртқы экономикалық қызметтерді несиелеумен байланысты проценттік ставканың қалыптасуы. Соңғы кездерде коммерциялық банктердің экспортерлер мен импортерлерді несиелеу процесінің күрделі сипат алуы. Импортерлер мен экспортерлере несие берудің халықаралық деңгейде есеп айырысу формаларымен, банкаралық кепілдік берудің технологиясымен және ақша нарығының қаржы инструменттеріне деген сұраныс пен ұсыныстың ара қатынасымен тығыз байланыстылығы. 
Банктердің несиелік қызметтерінің маңызды бағыттарының біріне корпоративтік клиенттерді несиелеу жатады.
Корпоративтік клиент - қызмет көрсетуде ерекше басымдықтарды иеленетін және даму барысында ынтымақтасуға болатын банк клиенті.
Корпоративтік клиент деп материалдық өндіріс саласының өнім шығаратын және кызмет көрсететін кез келген кәсіпорындарын тусінуге болады.
Корпоративтік клиенттерге акционерлік қоғамдар, жеке компаниялар мен фирмалар, жауапкершілігі шектеулі серіктестіктер, шаруа қожалықтары, бірлескен кәсіпорындар жатады.
Корпоративтік клиенттерді несиелеу - банктік мекемелерден өзге заңды тулға болып табылатын банктің клиенттеріне несие беруді білдіреді.
Корпоративтік клиенттерді несиелеу мынадай екі кызмет атқарады:
1) макроэкономикалық-елдің экономикасын инвестициялауға арналған ақшалай ресурстарды жұмылдыру;
2) микроэкономикалық - банктердің табыстылығы мен тұрақтылығын арттыруға ықпал ететін негізгі табыстарды алу.
Корпоративтік клиенттерге берілетін несиелерге мыналар жатады:
Овердрафт (ағыл.оverdraft - жоспардан жоғары) - клиенттін ағымдық шотындағы қаражат қалдығынан төлейтін төлемдер сомасы жоғары болған жағдайда банктің беретін қысқа мерзімді несиесінің ерекше формасы. Мұндай жағдайда клиенттің шотынан каражатты толық көлемде шегеріп тастап, банк, шоттағы қалдықтан асатын сомада клиентке автоматты түрде несие береді. Овердрафт нәтижесінде, бухгалтерлік тілмен айтқанда банкте дебеттік қалдық түзіледі. Овердрафты келісімшарт бойынша банктің сенімді клиенттері ғана пайдалана алады, ол келісімшартта овердрафтың ең жоғары сомасы, овердрафт бойынша несие беру және оны қайтару шарты көрсетіледі. Овердрафтың басқа қарыздардан ерекшелігі, несиені қайтарудағы барлық сома клиенттің ағымдық шотында есепке алынады.
Маусымдық  несие - жабдыктаушының қаржыландыру уақыты мен түсімді  алу мерзімі арасындағы  уақыт  бойынша  алшақтықты  жабуға арналған несие. Маусымдық несие көбіне ауыл шаруашылығы өндірушілеріне егін салып одан табыс алғанға дейінгі шығынды жабу мақсатында беріледі.
Лизингтік несие - банк клиенттерінің құрал-жабдықтарды және техниканы жалға алумен байланысты берілетін несие.
Сенім  несиесі - банктің сеніміне кірген, төлем қабілеті жоғары корпоравтиік клиенттерге берілетін несие. Мұндай несиелер қамтамасыз етусіз беріледі.
Консорциалдық  несие - ірі жобаларды несиелеу мақсатында банктердің өзара қосылып беретін несиелері. Мұлдай несиелер негізінен ірі жобаларды несиелеуде бір банктің несиелеу шегінен асқан жағдайда колданылуы мүмкін.
· Инвестициялық несиелер - жаңа өндіріс орнын ашуға, өндірісті қайта құруға және кеңейтуге арналған ұзақ мерзімді несие.
· Инновациялық  несие - банк клиенттерінің өндіріске озық технологияларды немесе нау-хауды иегеруімен байланысты берілетін ұзақ мерзімді несие.
· Вексельдік несие — банктің сенімді клиентеріне вексель формасында берілетін қысқа мерзімді несиесі. Мұндай вексельдерді банктер шағарады және олардың номиналдьщ құны болады, сондай-ақ олардың бағасы жай банктік несиеге карағанда біршама арзан.
· Рамбурстық несие - шикізаттарды ішке алып кіру және жартылай фабрикат және дайын өнімдседі сыртқа шығару тәжірибесінде пайдаланылатым несие.
· Контокорренттік несие - клиенттің барлық түсімдері мен төлемдсрі есепке алынатын банктегі бірыңғай ағымдык (контокорренттік) шоты бар, өзінің тұрақты клиенттеріне банктің беретін несиесі.
· Ломбардтық несие - тауарлы-материалдық құндылықтар мен муліктік құқықтарды, бағалы металдарды, бағалы қағаздарды және т.б. кепілге ала отырып қысқа мерзімге несие берушінің қатаң тіркелген сомада беретін несиесі.
· Форфейтингтік несие - сыртқы сауда операцияларында қолданылатын коммерциялық вексельді сатып алу жолымен экспортерлерді немесе сатушыларды қысқа мерзімді (180 күнге дейінгі) несиелеу нысаны. Банк (форфейтор) экспортердан (сатушыдан) сатқан тауары үшін импортердін (сатып алушының) берген ақшалай міндеттемесін (векселін) сатып алуы арқылы экспортердің сатқан тауарының құнын толык немесе жартылай төлейді. Кейіннен импортер (сатып алушы) форфейтордың көрсеткен міндеттемесі бойынша акшалай соманы оған төлейді. Тез арада төлегені үшін форфейтор-банк экспортерден пайыз ұстап қалады.
· Факторингтік несие - жабдықтаушының немесе банк клиентінің жабдыктаған тауары мен көрсеткен қызметтері үшін төленбеген төлем талабын (шот-фактурасын) банкке сатумен байланысты несиелік операция.
· Экспорттыц несие - экспортты қолдау құралы ретінде өнімді сатуды қаржыландыру мақсатында сатып алушыға немесе оның банкіне берген несие. Фирмалық экспорттык несие экспортер тарапынан беріледі де банктен каржыландырмайды. Банктік экспорттық несие банктен шетелдік сатып алушыларға тікелей беріледі.
· Несиелік желі - келісілген лимит шегіндегі белгілі бір уакыт ішіндегі қарыз алушыға несие беріп отыруға несиелік мекеменің оған берген заңды түрде рәсімделген міндеттемесі.
Ашылған несиелік желі арқылы несиенің есебінен банк пен қарыз алушының арасында жасалынған несиелік келісімшартқа сәйкес, кез келген есеп айырысу құжаттарын төлеуге болады. Несиелік желі көбіне бір жылға ғана ашылады, бірак кейде одан да кысқа мерзімге ашылуы мүмкін. Клиент банктен несиелік желі мерзімінің кез келген уақытында косымша келіссөздер жүргізбейақ және ешқандай бланк толтырусыз несие ала алады. Бірақ банк карыз алушының қаржылық жағдайының нашарлағанын байқап қойса, бекітілген шек көлемінде несие беруге келіспеу құқығы сақталады. Белгіленген тәртіп бойынша, несиелік желі тұрақты қаржылық жағдайы және жаксы ресурстары бар клиенттерге ашылады. Клиенттің өтініші бойынша несиелеу шегі қайта қаралуы да мүмкін.
Несиелік желінің жаңартылатын және жаңартылмайтын түрлері болады. Жаңартылмайтын несиелік желі ашқан жағдайда несиені беріп және оны өтегеннен кейін банк пен клиент арасындағы қарым-қатынас аякталады. Жаңартылатын несиелік желі барысында (револьверлік) несие автоматты түрде қарыздың белгіленген лимит шегінде беріледі және өтеледі. Несиелік желі, сол сияқты, максатты да болуы мүмкін. Мұндай максатты несиелік желі клиентгің бір контракт төңірегінде белгілі бір тауарларды жабдықтауды төлеуі үшін ашылады.
Жоғарыда аталған несиелерді банктер корпоративтік несиелеу тәжірибиесінде кеңінен қолдануда.
Несиелеуді  ұйымдастыру қағидаттары
Несиелеу кағидаттары (принциптері) несиенің мәнін және қызметтерін, сондай-ақ несиелік қатынастарды ұйымдастыру облысындағы объективті экономикалық заңдардың талаптарын бейнелейді.
Несиелеу қағидаттары негізінде несиелік процесс, яғни банктік несиелердің берілуі, пайдаланылуы және қайтарылуы жүзеге асырылады. Несиелеу қағидаттарына байланысты банктік несиелердің берілуінің басты шарттары; несиенің мақсаты және мерзімі, олардың қаражаттар айналымы шеңберінде катынасу нәтижелілігі және т.б. анықталады.
Қазіргі несиелік қатынастарды  ұйымдастыру қағидаттары екі топқа бөлінеді;
І топқа - жаппы экономикалық тәртіптегі қағидаттар:
•   несиенің мақсаттылығы;
•   несиенің дифференциялдығы.
ІІ топқа - нгсиенің мәнін бейнелейтін қағидаттар:
•   несиенің мерзімділігі;
•   несиенің қайтарымдылығы;
•   несиенің  төлемділігі;
•   несиенің қамтамасыз етілуі.
Қазіргі несиенің дифференциялдық қағидаттарының мазмұны өзгерген, десе болады. Біріншіден, ол мерзімділік қағидаттарымен байланысады; Яғни несие уақытында қайтара алатын шаруашылық органдарына беріледі. Сондықтан да несиелеудің дифференциациялануы тек несиелік қабілетті сипаттайтын көрсеткіштер негізінде ғана жүзеге асырылады. Екіншіден, бұл қағидат несиелік келісім жасалғанға дейін және: банктер несиелік ресурстарға деген сұранысы оқып-үйрену барысында әлуетті қарыз алушылардың несиелік қабілетін және сұралып отырған ссуданың қамтамасыз етілу, сипатын және олардың банк үшін пайдалылығын. сондай-ақ қаражаттардың жұмсалу ұзақтығын жетекшілікке ала отырып, бастапқы несиені орналастырғанға дейін іске қосылады. Үшіншіден, несиелік қабілеттілігіне байланысты несиелеудің дифференциациялануы, оның өткен жүйедегі нұсқасымен салыстырғанда қаталдау болып табылады.
Мерзімділік - белгілі экономикалық категория ретіндегі мәніне негізделген несиенің ерекше бір белгісі. Ол, яғни несие берушінің қарыз алушыға берілген каражаты белгілі бір уақыт ішінде келісілген тәртіпке сай қайтарылуға тиістілігімен қорытындыланады. Осыдан келіп, несиенің кайтарымдылық қағидаты туындайды.
Несиенің қайтарылымдылығы оның экономикалық категория ретінде басқа да тауарлы-ақшалай қатынастардың экономикалық категорияларынан ажыратылатын ерекшелігімен сипатталады. Қайтарылмайтын несие болмайды. Сондықтан да, қайтарымдылық - несиенің ажырамас бөлігі болып табылады.
Шаруашылықтың нарықтық қатынастарға өтуіне байланысты несиелеудің бұл қағидатына ерекше мән берілген. Біріншіден, оның сақталуына байланысты ұдайы өндірісте ақшалай қаражаттармен бірқалыпты қамтамасыз етілуі тәуелді. Екіншіден, бұл қағидатты сақтау коммерциялық банктердің өтімділігін қамтамасыз ету үшін қажет. Олардың жұмысын ұйымдастыру қағидаттары тартылатын несиелік ресурстардың қайтарымсыз жұмсалымдарға салынуына жол бермейді. Үшіншіден, әр жекелеген қарыз алушы үшін бұл принциптің сақталуы банктері жаңа несие алуға мүмкіндік береді.
Несиенің төлемділігі - бұл несие беруші қарыз алушыға берілетін қаражатты қайтару барысында бастапқы сомадан өсіп кайтарылатындығын білдіреді. Іс жүзінде ақылылық несиені пайдаланғаны үшін төленетін сыйақы (пайыз) түрінде беріледі.
Несиеге қойылатын сыйақы мөлшерлемесін несиенің бағасы деп те атайды. Еркін реттелетін нарық жүйесі тұсында несие үшін сыйақы мөлшерлемесі несиеге деген сұраныс пен ұсыныс негізінде қалыптасады.
Қазіргі банктердің несие үшін сыйақы мөлшерлемесін белгілеуде ескеретін басты факторларына мыналар жатады:
• орталық банктің коммерциялық банктерге беретін ссудалары (мүдделендіру) бойынша белгіленетін сыйақысының базалық мөлшерлемесі;
•  банкаралық несие бойынша орташа сыйақы мөлшерлемесі;
•  өз клиенттеріне депозиттік шоттар бойынша төлейтін орташа сыйақы мөлшері;
•  банктің несиелік ресурстарының құрылымы тартылған (қаражаттар үлесі қаншалықты жоғары болса, несие бағасы соғұрлым қымбат болуға тиіс);
• несиеге деген сұраныс (сұраныс аз болса, несие бағасы да арзан болады);
• несиенің сұралатын мерзімі мен түрі, нақтырақ айтсақ, банк үшін оның қамтамасыз етілуіне байланысты тәуекел дәрежесі;
• еліміздегі ақша айналысының тұрақтылығы (инфляция қарқыны қаншалықты жоғары болса, соған сәйкес несие үшін төленетін сыйақы да жоғары болуға тиіс, себебі, инфляция жағдайындағы ақшаның құнсыздануынан банктің ресурсын жоғалту тәуекелі артады).
Сонымен қатар, пайыз мөлшерлемесіне объективтік және экономикалық, сол сияқты субъективтік факторлар да әсер етеді. Шын мәнісінде, заңды және жеке тұлғалардан тартатын несиелік ресустар қаншалықты қымбат түссе, соғұрлым несиенің бағасы жоғары келеді;
Банктік тәжірибеде ссуда бойынша жай және күрделі сыйақы есептеу формулалары қолданылады.
Жай сыйақыны есептеу формуласы келесідей түрде беріледі:

I =   і*Р*n
                                                  360*100                                      (6.1)
мұндағы: і - сыйақы мөлшері;
                 Р - қарыз қалдығы;
                 n - сыйақы есептелетін кезеңдегі күндер саны;
                 I - ссуданың барлық мерзіміне есептелетін жай сыйақы сомасы. Несие бойынша есептелетін күрделі сыйақыны есептеу формуласы төмендегідей:

                                                 І = Р*[(1+ in/1200 – 1)]                  (6.2)

мұндағы: і - сыйақы мөлшерлемесі;
                 Р - несиенің бастапқы сомасы;
                 I -несиенің барлық мерзіміне есептейтін сыйақы сомасы;
                 in - аймен берілген несиенің ұзақтығы.
Егерде несиелеу мерзімі кезеңінде қарыз қалдығының бір бөлігі мерзімі өткен ссудалар шотына жатқызылса, онда мерзімі өткен ссудалық қарызға сыйақыны есептеу келесідей формулаға байланысты жүргізіледі:

                             g = Q[( 1+ ig/1200)t1 –(1+ ig/1200)t2]                    (6.3)

мұндағы: Іg - мерзімі өткен қарыз бойынша есептелген сыйақы сомасы;
                 Q - мерзімі өткен қарыз сомасы;
                 іg - мерзімі өткен қарыз бойынша сыйақы мөлшерлемесі (айыппұл);
                 t1 - несие бергеннен бастап мерзімі өткен қарызға байланысты сыйақы есептелген күнге дейінгі уақыт мезгілі;
                 t2 - несие бергеннен бастап мерзімі өткен карыз пайда болғанға дейінгі уақыт мезгілі.
Несиелеудің келесі бір кағидаты - берілетін ссудалардың материалдық жағынан қамтамасыз етілуі. Бұл қағиданың пайда болуы негізінен несиенің экономикалық категория ретінде шығуымен бірге келеді. Бірақ та, уақыт өте келе, бұл қағиданың мазмұны толығымен өзгерген.
Ал, бүгінгі несиенің камтамасыз етілуі ретінде кепіл, кепілхат, кепілдеме, сақтандыру міндеттемелері колданылуда.
Енді осы несиенің қамтамасыз етілу тәсілдеріне тоқталайық.
Кепілге берілетін ссуда - бұл қарыз алушының активтерімен қамтамасыз етілген несие. Кепілге берілетін активтер қарыз алушының иелігінде қалып, оның пайдалануында болады.
Экономикасы жақсы дамыған елдердегі қарыз алушының жағдайы жаксы болып келген жағдайларда несие қамтамасыз етілмеуі де мүмкін.
Несие берушінің кейбір активтерді анықтаудағы нақты мәселелері кездеседі. Сондықтан кепілге берілетін кейбір активтердің төмендегідей сипатта болуын білу шарт:
Біріншіден, кепілге несие берілуі туралы шешім қабылдағанға дейін жеңіл бағаланатын болуға тиіс.
Екіншіден, кепілге алынатын мүліктің нарықтағы қозғалыс мүмкіндігін үнемі тексеріп отыру қажет.
Үшіншіден, кепілдің өтімділік дәрежесін есепке алу өте маңызды, басқаша айтсақ, кепілге алынатын зат көп уақыт өтпей нақты ақшаға айналуға тиісті.
Төртіншіден, кепіл туралы келісім жасасқанда, кепілдің амортизациясын немесе моральдық тозу жақтарын ескеру қажет. Өйткені, кейбір активтер басқаларына қарағанда өзінің бастапқы құнын тез жоғалтады.
Кепілхат - қарыз алушы төлеуден бас тартқан жағдайда, үшінші бір жақтың қарызды өтеймін деген жазбаша міндеттемесін береді. Бұл жағдайда кепілхаттың заңдылығы туралы несие берушіге қарыз алушыдан төлеуді кепілдеуге, кепіл берушінің құқығы туралы сұрақтың маңыздылығын ескеру қажет. Кепілхаттың ссуданың қамтамасыз ету құралы ретінде пайдалану, кепілхатты берушінің тұрақтылығын алдын ала бағалап білуді талап етеді.
Кепілхат - күрделі экономикалық құрал ретінде мынадай түрлерге бөлінеді:
Біріншіден, ол қамтамасыз етілген немесе қамтамасыз етілмеген болып келеді.
Екіншіден, ол шектеулі немесе шектеусіз болады. Шектеусіз кепілхат бойынша, оны беруші бір қарыз алушының барлық қарызын несие берушіге төлей алмайтындығы жағдайында төлеуге кепіл береді. Мұндағы кепілхат қамтамасыз етілмеген болып келеді. Шектеулі кепілдеме - бұл нақты бір қарыз алушының ссудаға байланысты болатын қарызын төлеуге кепілдік береді. Кепілхаттың бұл түрлері біздің елімізде дами алған жоқ.
Үшіншіден, жеке немесе корпоративтік кепілхаттар. Жеке кепілхат жеке тұлғаларды, серіктестіктерді несиелеу барысында қолданылады Корпорациялардың кепілхаттары басқа бір корпорациялардың алған ссудаларын қамтамасыз етуде жиі пайдаланылады. Бұл аталған кепілхаттар дамыған елдер тәжірибесінде кең қолданылғанымен де біздегі корпорациялардың беретін кепілхаттарына банктер әлі де болса, олардың түбінде өтей алатындығына сенімсіздік танытуда.
Несиелерді қамтамасыз етудің келесі бір жолы - несиелерді сақтандыру. Бұл енді біздің тәжірибемізде кезінде колданылғанымен де оның айналасында көптеген мәселелер орын алуда.
7.2 Банктің несиелік комитетінің құрамы мен құзіреті.
Несиелік комитет - несие беру туралы шешім шығаруға бөгде адамдардың аралысуына жол бермейтін және несиелік тәуекелді төмендетуді қамтамасыз ететін тұрақты ұйым.
Несиелік комитеттің құрамы әр банкте әр түрлі болуы мүмкін.
Несиелік комитеттің мынадай түрлері отандық тәжірибеде ұйымдастырылады:
-  бас кеңсенің Несиелік комитеті;
-  шағын несиелік комитет;
- филиалдың несиелік комитеті.
Мысал ретінде «Банкцентркредит» АҚ-ның тәжірибесінде ұйымдастырылғын Несиелік комитет құрамы 9 мүшеден тұрады:
- директорлар кеңесінің кеңесшісі - Несиелік комитет төрағасы;
- басқарма төрағасының орынбасары - Несиелік тәуекел департаментінің    
- директоры (Несиелік комитет төрағасының орынбасары);
- басқарма төрағасының орынбасары;
- әкімшілік департаментінің директоры;
- басқарма төрағасының орынбасары;
- бизнесті дамыту департаментінің директоры;
- басқарма төрағасының орынбасары;
- қаржы департаментінің директоры;
- тәуекелдерді талдау және басқару департаментін басқарушы директоры;
-  корпоративтік қаржы департаментінің басқарушы директоры;
-  заң басқармасының бастығы;
- шағын және орта бизнесті несиелеу департаментінің басқарушы директоры.
Несиелік комитеттің мәжілісі кажет болған жағдайда кеңесшілердің катысуымен өткізілуі мүмкін. Кеңесшілер құрамына мыналар жатады:
- ірі жобалар бойынша несиелік тәуекел басқармасының бастығы;
- департамент директорының орынбасары;
-  несиелік тәуекел басқарамасының бастығы;
- халықаралық қатынастар басқармасының бастығы;
-  корпоративтік бизнес басқармасының бастығы;
-  қауіпсіздік басқармасының бастығы.
Несиелік комитеттің хатшысын Несиелік тәуекел департаментінің директоры сайлайды. Несиелік комитеттің құрамы банктің ұйымдастырылу құрылымының өзгеруіне карай өзгеруі мүмкін.
Несиелік комитеттің құзіретіне мыналар жатады:
- несиелік тәуекел департаментінің өз бетінше несиелеуіне арналған несиелік лимиттер белгілеу;
-  филиалдардың өз бетінше несиелеуіне арналган лимиттер белгілеу;
- филиалдардың   несиелік   комитетінің   кұрамын,   құзіретін   және қызметін бекіту;
-  несиелік комитеттің мәжілісті өткізу процедурасын бекіту;
-  несиелік тәуекел департаментінің, шағын және орта бизнесті несиелеу департаментінің жобалар бойынша корпоративтік қаржылар департаментінің мониторингтік есептерін бекіту;
- несиелік тәуекел департаментінің ұсынысы бойынша филиалдардың мониторингтік есептерін бекіту және өз бетінше несиелеуіне арналған несиелік лимиттерін қайта карау;
- банктің өзге банктік мекеме немесе қаржы институты болып табылмайтын заңды тұлғалардың бағалы қағаздарын сатып алуына қатысты мәселелерін қарау;
-  вексель және факторинг операциялары  бойынша қаржыландыру мәселесін қарау;
-  несиелік өтініштер мен несиенің қайтару мерзімін ұзартуға катысты мәселелерді қарау.
Жоғарыда аталған мәселелерді карау барысында мынадай шешімдер шығару:
а) келісім беру;
ә) ескертпелерді қалыпқа келтірген жағдайда келісім беру;
б) кейінге калдыру;
Комитеттің шығарған шешіміне коса
в)  қалпына келтіруге жіберген мынадай мәселелер бойынша банк басқармасының шешімі талап етіледі: Несиелік комитеттің құзіретіне жатпайтын несиелік өтінішке келісім беру;
-  несиелік саясатты бекітуге немесе өзгертуге келісім беру;
- филиалдардың өз бетінше несиелеуіне арналған лимиттерді бекіту.Кейбір банктерде шағын және орта бизнес субъектілерінің жобалары бойынша несиелік шешімдер қабылдауға бөге адамдардың араласуын жол бермейтін және несиелік тәуекелді төмендетуді камтамасыз ететін тұрақты ұйым - шағын Несиелік комитет кызмет етуі мүмкін. Ол ұйым банктің Бас кеңсесінде ұйымдастырылады.
Мысалы «Центркредит банк» АҚ-ның тәжірибесінде ұйымдастырылған осындай шағын Несиелік комитет құрамы 6 мушеден тұрады:
-  басқарма төрағасының орынбасары - Несиелік тәуекел дипартаментінің директоры (Төраға);
-  шағын және орта бизнесті несиелеу департаментінің басқарушы директоры (Төрағаның орынбасары).
-  ірі жобалар бойынша несиелік тәуекел басқармасының бастығы;
-  несиелік тәуекел басқарамасының бастығы;
-  проблемалық несиелер баскармасының бастығы;
-  заң басқармасының өкілі.
Шағын Несиелік комитетінің құзіреті мынадай:
-  Бір миллионға дейінгі сомада берілген несиелер бойынша филиалдардың мониторингтік есебін қарау;
-  Вексель және факторинг операциялары бойынша қаржыландыру мәселесін қарау.
Бас кеңсенін берген құзіреттері негізінде несиелік өтініштер мен иесиенің қайтару мерзімін ұзартуға қатысты мәселелерді қарау;
Жоғарыда аталған мәселелерді қарау барысында мынадай шешімдердін бірін шығарады:
а) келісім беру;
ә) ескертпелерді қалыпка келтірген жағдайда келісім беру;
б) кейінге қалдыру;
в) қадпына келтіруге жіберу.
Филиалдың Несиелік комитетінің құрамына 5 мүше кіреді:
-  филиал директоры,(Төраға);
- бэк кеңесінің бастығы (Төрағаның орынбасары); :
- несиелік бөлім бастығы;
-  филиалдың заңгері;
-  қауіпсіздік қызметінің бастығы.
Филиалдын Несиелік комитетінің мәжілісіне филиалдың тәуекел менеджері қатысады. Несиелік комитетің хатшысын Филиалдың директоры тағайындады. Филиалдың Несиелік комитетінің құзіреті мынадай:
Берілген несиелер бойынша мониторингтік есепті қарау;
-  вексель және факторинг операциялары бойынша каржыландыру мәселесін қарау;
-  бас кеңсенің берген кұзіреттері негізінде несиелік өтініштер мен несиенің қайтару мерзімін ұзартуға қатысты мәселелерді қарау;
Жоғарыда аталған мәселелерді қарау барысында мынадай шешімдердің бірін шығарады:
а) келісім беру;
ә) ескертпелерді қалыпқа келтірген жағдайда келісім беру;
б) кейінге қапдыру;
в) қалпына келтіруге жіберу.
Несиелік Комитет аптасына бір рет мәжіліс жасауга тиіс. Мәжілістен 2 күн бұрын күн тәртібіндегі сұрақтар Комитеттің төрағасына бекітуге ұсынылады.
Күн тәртібіндегі сұрақтар міндетте түрде мыналарды камтиды:
-  қатысушылар, соның ішінде шақырылған тұлғалар;
- акивтер мен пассивтерді басқару жөніндегі Комитеттің бекіткен несиелеу лимиттері бойынша Несиелік тәуекел департаментінің ақпараты;
- несиелік өтініштерді қарау;
-  ағымдағы өзге де мәселелер.
Бас кеңсенің несиелік бөлімінің мамандарынан құжаттарды жинау 2 күн бұрын жүзеге асады. Жоба бойынша құжаттардың барлығын тексеру мыналарды қамтиды:
-  жоба бойынша сараптамалық корытынды және ұсыныстар;
-  несиелік тәуекелдер бойынша тәуекел менеджерінің корытындысы;
-  заң қызметінің қорытындысы;
-  қауіпсіздік қызметінің қорытындысы;
-  кепіл затын бағалау актісі;
-  қаралатын өзге мәселелер бойынша ақпараттар.
Күн тәртібі мен аталған кұжаттар көшірмелері Несиелік комитет мүшелеріне мәжілістен 1 күн бұрын беріледі. Мәжілістің соңына қарай барлық құжаттардың көшірмелері жиналып алынады да бір данасы арнайы папкаға тігіледі, ал қалғандары жойылады.
Комитеттің қабылдаған шешімдері хаттамамен рәсімделеді. Хаттама мен шешімдер мәжілістің ертесіне дайындалып, оған Хатшының және мәжіліске қатысқан Комитетгің мүшелерінің қолдары қойылады. Мәжіліс хаттамасының түпнұсқасы арнайы папкага тігіліп, банктің сейфінде бір жылға дейін сақталады және кейіннен мұрағатқа тапсырылады. Хаттама көшірмелері филиалдарға және басқарма бастықтарына жеткізіледі.
7.3 Несиелік тәуекелді басқару. Кез келген банк қызметінің табыстылығы банктің берген несиелерінің сапасына,  яғни  оның  қайтарымдылық дәрежесіне  тікелей  байланысты. Несиенің уақтылы кайтарылмауы банктің зиян шегуіне итермелейді. Сондықтан  да  банктер  несиелік  тәуекелді  басқару  шараларымен  уактында айналысып отыруға тиіс.
Несиелік тәуекел қарыз алушыньщ банктен алған несиесі бойынша қарызын немесе оған есептелінген сыйақысын өз уақытында қайтара алмауына байланысты банктің зиян шегуін сипаттайды.
Несиелік тәуекелді басқару жүйесінің негізгі элементтеріне жататындар:
•    несиелік қызметті ұйымдастыру;
•    лимиттер белгілеу;
•  несиелік ұсынысты багалау және қарыз алушының несиелік қабілетін бағалау;
•  несиелік тәуекел  деңгейіне байланысты  несиелерге рейтинг қою және белгіленген лимиттермен салыстыру;
•  несиелер бойынша мүмкін болар зияндарды есепке ала отырып, сыйақы мөлшерлемесін анықтау;
• несиелік шешімдерді қабылдау барысында құзіретті бөлу-несиелерді  авторизациялау;
•   несиелік мониторинг;
•   несиелік қоржынды басқару;
•   проблемалық несиелерді қалпына келтіру.
Кез келген банктік несие белгіленген мөлшер шегінде (лимит) беріледі. Несиенің мөлшерін банк мекемесі қарыз алушымен бірлесе отырып, материалдың қорлардың құралу қажеттілігін зерттеу негізінде шығындарды, өндіріс көлемі мен өнімнің өтімділігін, ауыл шаруашылың өнімдерін, оның қайта өңделуін және басқа да шығындарды ескере отырып анықтайды.
Карыз алушыға берілетін несиенің мөлшері әр түрлі жағдайларға байланысты болып келеді. Біріншіден, қарыз алушыға берілетін несие шамасы қарыз алушының жасаған өтінішіне байланысты. Бірақ та бұл өтініштегі несие мөлшері несиені қайтарудағы нақты мүмкіндіктермен, сондай-ақ банктің нақты есебімен сәйкес келмеуі мүмкін.
Екіншіден, несиенің мөлшері экономикалық жағдайларға байланысты, соның ішінде:
•   қарыз алушының төлем айналымындағы алшақтық шамасына;
•  несиені қамтамасыз ететін нақты тауарлы-материалды бағалылар қорына және олардың өтімділік дәрежесіне;
•   маржа деңгейіне;
• несиелік тәуекел дәрежесіне және банктің клиентке деген сенім дәрежесіне;
•   банкте бар ресурс көлеміне және т.б.
Несиелерді авторизациялау — несиелік тәуекелді төмендету мақсатында жүргізілетін анықтамалар және тексерулер процесін білдіреді.
Несиелік мониторинг — несие бойынша мәселе туындай қалған жағдайда, қарыз алушының несиелік қабілетінің өзгерісін к,адағалап отыруға байланысты шаралар жүйесі болып табылады.
Несиелік портфельді басқару — бұл банк қабылдауға дайын болып отырған тәуекел түрлерінің барлығын айқындауды және олардың ең жоғарғы жететін деңгейін анык,тауды талап ететін жоғарғы жетекшілер кызметі болып табылады.
Несиелік портфельді басқаруды іске асырудың ортақ алғышарттарына жататындар;
•   нақты қарыз алушылар мен олардың топтары үшін несиелеудің ішкі банктік лимитін белгілеу;
• несиелік рейтингпен байланысты болатын, жекелеген қарыз алушылардың тәуекел деңгейін көрсететін несиелік тәуекелді талдау формасын жасау;
•   әр түрлі салалар бойынша несиелеуді диверсификациялау;
•   төменгі тәуекел деңгейі бар ең маңызды салаларды анықтау;
•   жоғарғы тәуекел деңгейі бар салаларға катысты несиелік саясатты қатаңдату;
•   несиеге баға белгілеу саясатын дайындау.
Несиелеу лимиттерін белгілеу - несиелік портфельді құруға бақылау жасауда тәуекелдерді төмендету және ұзақ мерзімді өміршеңдік кабілетті жақсарту үшін пайдаланылатын басты тәсіл.
Банктің несиелік саясаты және несиелік  механизм
Проблемалық, несиелерге:
• несиелік келісім шартта көрсетілген уақытта қайтарылмаған, уақыты кешіктірілген және қосымша келісім берілген несиелер;
•   сақтандыру, кепілхат немесе кепілдемемен қамтамасыз етілген несиелер бойынша сақтандыру компанияларының, кепілхатты және кепілдеме берушілердің банк алдындағы міндеттемелері орындалмағандар;
•   несиелерге есептелетін пайыздың несиелік келісімшартта көрсетілген күннен 30 күн өткенге дейін қайтарылмаған несиелер жатады.
Сондай-ақ проблемалық несиелерге қарсы шараларға мыналар жатады:
—  к,арыз алушының қызметін қайта құру;
—  несиені қайтару кестесін өзгерту;
— пайыз (сыйақы) тәлеу тәртібін өзгерту.
Несие үшін төлейтін сыйақы (мүдделендіру) мөлшерлемесі — несиенің багасын білдіреді. Оның мөлшері, жалпы жағдайда тартылған ресурстарға төлем мен сыйақы маржасының қосындысынан құралады.

